पाएं अपने शहर की ताज़ा ख़बरें और फ्री ई-पेपरडाउनलोड करें
भोपाल। शासकीय नवीन कला एवं वाणिज्य महाविद्यालय में भी छात्रों पर ड्रेस कोड लागू होगा। कॉलेज प्रबंधन ने नए सत्र से ड्रेस कोड लागू करने की तैयारी कर ली है। फिलहाल ड्रेस के रंगों पर विचार चल रहा है। कॉलेज प्रबंधन ने लाइट ब्राउन व कॉफी ब्राउन कलर पर विचार किया है, लेकिन इस पर सहमति अभी नहीं बन सकी है।
नवीन कॉलेज ड्रेस कोड लागू करने वाला राजधानी का चौथा सरकारी कॉलेज होगा। इससे पहले एक्सीलेंस कॉलेज, शासकीय गीतांजलि महाविद्यालय व शासकीय महारानी लक्ष्मीबाई कन्या महाविद्यालय अपने यहां ड्रेस कोड लागू कर चुके हैं। प्राचार्य डॉ. मथुरा प्रसाद ने बताया कि ड्रेस कोड केवल विद्यार्थियों पर लागू होगा। फैकल्टीज को इससे अलग रखा गया है। ड्रेस कोड लागू करने की वजह कॉलेज छात्रों की आसानी से पहचान करना बताया गया है। प्राचार्य का कहना है कि ड्रेस के रंग तय करने के लिए शहर के बाकी अन्य कॉलेजों की यूनिफार्म की स्टडी की जा रही है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn